Je Hugues Renauz, diz Cortois, de Coloigney, fay savoir à touz... que je suis hons à la noble dame Lore, feme çay en arriers le noble baron Jeham, conte de Burgoigne et signour de Salins, save la feauté à mes seignours; et ai pris de li en fey et en chasement ma vigne de Chechins, assise ou parochaige de Cologney, et le mex Perret, de Dougies, dit Costantin, qui siet en la paroche del Montseur-Ruim, lesquex choses je doi faire valoir sexante soudées de rente chascun an. Et ledit homaige ai je fait, pour moy et pour les miens, à ladite dame, pour li et pour les siens. En tesmoignaige de laquel chose, à ma proiere et à ma requeste, freres Ameis, abbes dou Mirour, a mis son seaul pendant en cex lettres... Ce fut fait le diemanche de la saint Gregoire, l’an de Nostre Seignour qui corroit per mil CC LX et IX.